שיר תפילה לשחרור גלעד שליט
אֱלֹהִים, אֵל שְמֵי-הַחֹרֶף הַכְּבֵדִים וְלֹא מִגֶּשֶם ; אלא רק מִתְּפִילּוֹת לֵב הַמְּמָאן לְהִתְיָאֵש, ; אִם אָכֵן אַתָּה שוֹמֵעַ אֶת קוֹלָהּ שֶל אֵם נִרְגֶּשֶת ; תֵּן לָנוּ קְרִיאַת-כִּוּוּן וְתֵן סִימָן שֶאַתָּה יֵ ש. ; כי אִם יֵ ש בְּעוֹלַמְךָ עוֹד שְבִיב שֶל צֶדֶק, לוּא רַק חופן ; וְהָרֶשַע אֶת הַשְּבִיב הַזֶּה עֲדַיִן לֹא כבה ; אָז הַבֵּט נָא מִמְּרוֹמֶיךָ אֶל הַנַּעַר שְדוּד החפש ; שאומה שְלֵמָה נוֹשֵׂאת אֵלָיו אֶת כָּל תִּקְווֹת לִבָּהּ. ; וְאִם אֵל עוֹשֶׂה-נִסִּים אַתָּה – עֲשֵׂה לָנוּ וִיהִי מָה ; אֵיזה נֵס קָטָן, פְּרָטִי, שֶהוּא שִׂמְחָה גְדוֹלָה, כְּלָלִית ; וְהָשֵב לָנוּ הַבַּיְתָה, אֶל חֵיקָם שֶל אַבָּא-אִמָּא – ; את הַיֶּלֶד שֶל כֻּלָּנוּ, אֶת בִּנְךָ, גִלְעָד שַלִּיט. ; זֶה מַדִּיר שְנָתוֹ שֶל כָּל אֶזְרָח צְמֵא-דְרוֹר הַמַּחֲזִיק לוֹ ; אֶצְבָּעוֹת צְמוּדוֹת לְזֶה אֲשֶר נִשְלַח לִשְׂדוֹת-הַקְּרָב ; כְּמוֹ רֵעָיו, בְּשֵם כֻּלָּנוּ, וְשֶבְּלִי הֶפְסֵק מַבְזִיק לוֹ ; זִכְרוֹנָהּ שֶל חוֹבָתֵנוּ לִפְדּוֹתוֹ מִידֵי שוֹבָיו. ; כי הָאָרֶץ לֹא תִשְקֹט עַד שֶהַבֵּן הזה ; יְשֻחְרַר מִסְּגוֹר כִּלְאוֹ אֶל חֵיק אִמּוֹ וּבֵית אָבִיו. ; אלוהי פְּדוּיֵי הַשֶּבִי, אֱלֹהֵי תְּפִלּוֹת כֻּלָּנוּ, ; תֵן לָנוּ כִּכְלוֹת הַחֹרֶף אֶת תְּכֶלְתּוֹ שֶל אוֹר אָבִיב. ; אֱלֹהִים שֶבַּשָּמַיִם אוֹ בְּתוֹךְ לִבֵּנוּ פְּנִימָה, ; הַאֲזֵן נָא לִתְפִילַּת כֻּלָּנוּ, עִם אוֹ בְּלִי טַלִּית ; וְהָשֵב לָנוּ הַבַּיְתָה, אֶל חֵיקָם שֶל אַבָּא-אִמָּא ; אֶת הַיֶּלֶד שֶל כֻּלָּנוּ, אֶת בִּנְךָ, גִלְעָד שַלִּיט.; 